MOLĖTŲ RAJONO SAVIVALDYBĖS TARYBA

SPRENDIMAS

DĖL BUTŲ IR KITŲ PATALPŲ SAVININKŲ BENDROSIOS NUOSAVYBĖS OBJEKTŲ ADMINISTRAVIMO TARIFŲ PATVIRTINIMO

2012 m. rugsėjo 13 d. Nr. B1-163

Molėtai

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 37 punktu, 18 straipsnio 1 dalimi ir atsižvelgdama į 2012 m. rugsėjo 4 d. uždarosios akcinės bendrovės „Molėtų švara“ raštą Nr. S-303 „Dėl daugiabučių namų bendrosios nuosavybės administravimo ir eksploatavimo išlaidų tarifo patvirtinimo“,

Molėtų rajono savivaldybės taryba n u s p r e n d ž i a:

1. Nustatyti nuo 2012 m. spalio 1 d. butų ir kitų patalpų savininkų bendrosios nuosavybės administravimo išlaidų tarifus su pridėtinės vertės mokesčiu, skaičiuojant juos proporcingai bendrosios nuosavybės daliai (už vieną kvadratinį metrą naudingo patalpų ploto):

1.1. bendrosios nuosavybės administravimo ir bendrojo naudojimo objektų nuolatinės techninės priežiūros bei avarijų likvidavimo ir lokalizavimo – 0,404 Lt, skiriant 50 procentų mokesčio bendrosios nuosavybės administravimui ir 50 procentų mokesčio bendrojo naudojimo objektų nuolatinei techninei priežiūrai bei avarijų likvidavimui ir lokalizavimui;

1.2. šildymo ir karšto vandens tiekimo sistemų priežiūros – 0,215 Lt .

2. Pripažinti netekusiais galios Molėtų rajono savivaldybės tarybos 2007 m. gegužės 31 d. sprendimą Nr. B1-108 „Dėl butų ir kitų patalpų savininkų bendrosios nuosavybės objektų administravimo tarifų patvirtinimo” ir Molėtų rajono savivaldybės tarybos 2009 m. rugpjūčio 26 d. sprendimą Nr. B1-131 „Dėl Molėtų rajono savivaldybės tarybos 2007 m. gegužės 31 d. sprendimo Nr. B1-108 „Dėl butų ir kitų patalpų savininkų bendrosios nuosavybės objektų administravimo tarifų patvirtinimo” pakeitimo“.

Savivaldybės meras	Stasys Žvinys